ÚRAD PRIEMYSELNÉHO VLASTNÍCTVA 
SLOVENSKEJ REPUBLIKY
Číslo: 

Materiál na rokovanie 		
vlády SR

Dodatok

Návrh

transformácie Úradu priemyselného vlastníctva Slovenskej republiky na verejnoprávnu inštitúciu
___________________________________________________________

Podnet: 						Obsah materiálu:

 Z vlastnej iniciatívy				           1. Predkladacia správy
 ako materiál k uzneseniu vlády SR		           2. Zmena v Návrhu transformácie	                                   
 č. 694/2000 k ,,Auditu súladu činností	               Úradu priemyselného vlastníctva
 a financovania ÚOŠS´´ 				   Slovenskej republiky

Predkladá:
 
 Ing. Darina Kyliánová
 predsedníčka 
 Úradu priemyselného vlastníctva
 Slovenskej republiky

Banská Bystrica 22. januára 2002  

Predkladacia správa

Návrh transformácie Úradu priemyselného vlastníctva Slovenskej republiky (ďalej len „úrad“) na verejnoprávnu inštitúciu bol predložený ako iniciatívny materiál k uzneseniu vlády Slovenskej republiky č. 494/2000 týkajúceho sa auditu súladu činnosti a financovania ústredných orgánov štátnej správy.

Podľa legislatívnych pravidiel vlády Slovenskej republiky návrh transformácie bol predložený na medzirezortné pripomienkové konanie ministerstvám a ostatným ústredným orgánom štátnej správy. Pripomienky, ktoré boli uplatnené v medzirezortnom pripomienkovom konaní, boli z väčšej časti  do návrhu zapracované a tie pripomienky, ktorým nebolo vyhovené, boli   s príslušnými rezortmi prerokované a rozpory odstránené.

Dodatočne vzhľadom na účinnosť Metodického pokynu na prípravu a predkladanie materiálov na rokovanie vlády Slovenskej republiky od 1. novembra 2001 bol materiál predložený na pripomienkové konanie i podpredsedom vlády Slovenskej republiky.

Všetci podpredsedovia vlády Slovenskej republiky podporili transformáciu úradu a považujú ju za prospešnú. K materiálu bola uplatnená len jedna pripomienka podpredsedom vlády Slovenskej republiky Ivanom Miklošom, týkajúca sa výšky stanovenia poplatkov, ktorá bola zo strany úradu prijatá. Nakoľko išlo o zásadnú pripomienku, bolo potrebné upraviť príslušnú časť materiálu a konkretizovať stanovovanie výšky poplatkov úradu, a preto úrad spracoval doplnok k materiálu „Návrh transformácie Úradu priemyselného vlastníctva na verejnoprávnu inštitúciu“, ktorý je predložený na rokovanie vlády Slovenskej republiky. 

Návrh transformácie po úprave v dodatku je predložený na rokovanie vlády Slovenskej republiky bez rozporov.

Zmena v Návrhu transformácie Úradu priemyselného vlastníctva Slovenskej republiky na verejnoprávnu inštitúciu

Na strane 7 vlastného materiálu v časti  6. Ekonomický dopad transformácie  sa mení odsek  „Transformácia správnych poplatkov„ z pôvodného znenia na znenie nové a to nasledovne:

Pôvodné znenie:

Transformácia správnych poplatkov na poplatky úradu za jeho výkonnú činnosť sa uskutoční prostredníctvom zrušenia časti XVI., Priemyselné práva, položky 214 – 235 zákona č. 145/1995 o správnych poplatkoch. Súbežne úrad vydá sadzobník týkajúci sa poplatkov úradu za úkony úradu.
Pokiaľ ide o výšku poplatkov úradu, neexistuje predpoklad dramatického nárastu poplatkov. Uvedená skutočnosť nie je v žiadnom prípade v záujme úradu. Výška poplatkov bude upravovaná na základe medziročného nárastu inflácie a podľa vývoja poplatkov v okolitých krajinách ako aj v krajinách Európskej únie. Možno očakávať len úpravu čiastkových poplatkov a to v súvislosti so vstupom Slovenskej republiky do Európskej únie.

Nové znenie:

„Transformácia správnych poplatkov na poplatky úradu za jeho výkonnú činnosť sa uskutoční prostredníctvom zrušenia časti XVI., Priemyselné práva, položky 214 – 235 zákona č. 145/1995 Z. z. o správnych poplatkoch v znení neskorších predpisov.
Vyberanie poplatkov úradom a ich výška bude súčasťou samostatného zákona            o Úrade priemyselného vlastníctva Slovenskej republiky. 
V prípade zmien poplatkov a ich sadzieb, v súvislosti so vstupom do Európskej únie, budú tieto upravované  novelou  zákona.
Príjmy zo správnych poplatkov budú príjmami úradu podľa zákona a budú sa nimi pokrývať všetky náklady súvisiace s činnosťou úradu.“